ফের শিক্ষাঙ্গনে নৈরাজ্যের অভিযোগ। এবার ঘটনাস্থল খাস শহরের বুকে আশুতোষ কলেজ। এসএফআই সমর্থক এক ছাত্রীকে ইউনিয়ন রুমে তুলে নিয়ে গিয়ে অকথ্য অত্যাচারের অভিযোগ উঠল তৃণমূল ছাত্র পরিষদের বিরুদ্ধে। থানায় অভিযোগ জানালেও FIR না নেওয়ার অভিযোগ পুলিসের বিরুদ্ধে।
 ওয়েব ডেস্ক: ফের শিক্ষাঙ্গনে নৈরাজ্যের অভিযোগ। এবার ঘটনাস্থল খাস শহরের বুকে আশুতোষ কলেজ। এসএফআই সমর্থক এক ছাত্রীকে ইউনিয়ন রুমে তুলে নিয়ে গিয়ে অকথ্য অত্যাচারের অভিযোগ উঠল তৃণমূল ছাত্র পরিষদের বিরুদ্ধে। থানায় অভিযোগ জানালেও FIR না নেওয়ার অভিযোগ পুলিসের বিরুদ্ধে। ঘটনার সূত্রপাত ২৭শে মে। জিওলজি অনার্সের দ্বিতীয় বর্ষের ছাত্রী ঋতুপর্ণা রায়কে ইউনিয়ন রুমে তুলে নিয়ে গিয়ে লাঠি দিয়ে বেধড়ক মারধর করা হয় বলে অভিযোগ। এলোপাথাড়ি লাথি মারা হয় তাঁকে। এমনকী ব্লেড দিয়ে হাত চিরে দেওয়া হয় বলে অভিযোগ। কলেজ কর্তৃপক্ষকে জানালেও কোনও সুরাহা হয়নি বলে অভিযোগ। অবশেষে আজ ভবানীপুর থানায় অভিযোগ জানাতে যায় এসএফআই। ছয় টিএমসিপি সমর্থকের বিরুদ্ধে তাঁদের অভিযোগ। পুলিস ডায়েরি নিলেও কোনও FIR নিতে চায়নি। থানার ওসিকে জানালেও সুরাহা মেলেনি। সিসিটিভি ফুটেজ দেখে  FIR-এর সিদ্ধান্ত নেওয়া হবে বলে জানিয়েছেন ভবানীপুর থানার ওসি।